Pravidelný styling vlasov horúcim vzduchom samozrejme môže vlasy poškodiť. Aby ste riziko poškodenia znížili, vykonávajte tepelnú úpravu vlasov čo najšetrnejšie. Investujte do kulmofénu s ionizáciou, ktorá dodá vlasom prirodzenú vlhkosť a lesk a navyše má aj antistatické účinky. Používajte tiež ochranné prostriedky určené na tepelnú úpravu vlasov – naneste ich vždy tesne pred začiatkom stylingu alebo pred sušením.